
„]N  e mortuae  quidem  credendum  est.”  Quod  Stollii 
celeberrimi  dictum  medicus  in  cognoscendis  et  dijudican- 
dis mulierum  morbis  uti  filum  Ariadnes,  quod  eum  e 
labyrintho  illo  relationum  et  querelarum,  quas  aut  evX ctXia 
hysterica  large  et  libenter  ei  proponit,  aut  nimia  pudi- 
citia celare  studet,  ad  felicem  originem  et  exitum  pro- 
ducat, semper  ante  oculos  habere  debet.  Nam  profecto 
cuique  experienti  plurima  exempla  obvenerunt,  quam 
saepe  mulieres  ipsae  in  enarrandis  malis  errare  soleant  '), 
et  notissimae  morborum  simulatorum  historiae  imprimis 
mulierum  (R  ac  hei  Herz,  A.  M.  Knicker  etc.),  et 
simulationes  exploratae  et  publicatae  somnambularum 
aliarumque  docent,  ad  quod  fastigium  haec  falsa  perduci 
possint.  Sed  non  solum  in  neuroses  et  psychoses  hoc 
apophthegma  adhibendum,  verum  etiam  in  aliis  morbis 
sic  dictis  organicis  medicus  eadem  cautela  atque  cura  in 
discernendis  variis  symptomatibus  utatur  oportet,  nec  nisi 
accurata  exploratione  instituta  certam  qnandam  diagnosin 
sistere  potest,  id  quod  praesertim  valet  in  morbis  sexua- 
libus. Nam  hic  saepissime  signa  levissima,  quae  parvi 
aestimantur,  aut  celantur,  aut  false  describuntur,  gra- 


‘)  Jean  Paul:  Die  Frauen  haben  nur  eine  Hecbnung  (gra- 
viditatis), iind  in  dieser  tiiuschen  sie  sicli  oft. 

vioris  momenti  esse  possunt,  ita  ut  exploratio  tantum 
veram  morbi  naturam  doceat. 

Cujus  sententiae  perspicuum  atque  gravissimum  argu- 
mentum in  malo  perniciosissimo,  quod  tractare  nobis 
proposuimus,  in  carcinomate,  dico,  ineunte,  existere 
infra  apparebit. 

Nam  recentiore  tempore,  quo  praecipue  speculum 
adbibitum  est  in  cognoscendis  et  curandis  uteri  morbis, 
variae  quoque  sententiae  de  lnijus  mali  natura,  num  sa- 
nari posset,  necne,  latae  sunt,  et  multi,  inter  quos  po- 
tissimum Montgomery,  confirmarunt,  omnino  illud  in 
initio  profligari  et  partem  affectam  in  pristinam  valetudi- 
nem reduci  posse;  neque  desunt  exempla  multa  eventus 
faustissimi  in  libris  et  ephemeridibus  relata. 

Sed  diagnosis  carcinomatis  incipientis  tam  difficile 
statui  et  tam  saepe  cum  aliis  tumoribus  et  induratiouibus 
melioris  indolis  permutari  potest,  ut  non  in  omnibus  ca- 
sibus aegrotae  carcinomate  vero  laborasse  nobis  videan- 
tur. Itaque  signa  primaria  hujus  morbi  ab  auctoribus 
observata  referamus  et  recenseamus  nostramque  opinio- 
nem proponamus. 

Antequam  vero  ad  cognoscendum  ipsum  morbum 
transimus,  nonnulla  verba  faciamus  de  nomine  et  de 
forma,  qua  morbus  apparere  solet.  Veteres  scriptores 
discrimen  inter  carcinoma  fungumque  medullarem  faciunt, 
et  tria  carcinomatis  stadia  distinguunt,  primum  scirrhum, 
alterum  carcinoma  occultum,  tertium  carcinoma  apertum. 
Sed  recentiores,  imprimis  Jo annes  Miiller1),  acutissi- 
mis observationibus  statuerunt,  ejusdem  esse  naturae 


')  Joh.  Miiller,  liber  den  feincreu  Bau  und  dic  Formcn 
der  kraukhaften  Geschwiilste.  Bcrl.  1838. 

carcinoma  et  fungum  medullarem,  neque  in  prognosi, 
neque  in  pathogenia  secernendum.  Quamobrem  generali 
nomine  carcinomate  seu  scirrho  omnes  liujus  morbi 
species  complectemur.  Quod  formam  attinet,  quae  ma- 
joris in  diagnosi  momenti  est,  variae  quoque  species 
distinctae  sunt. 

EI.  de  Siebold,  quem  sequitur  Carus,  alii,  ponit 
carcinoma  glandulare  et  fungum  sanguineum  seu  haema- 
todem  (Carus),  quae  forma  ejusdem  indolis  esse  vide- 
tur cum  illa,  quam  Colombat  haematoma  appellat; 
huic  similes  species  videntur  cancer  sanguin  (Duparque), 
polypes  haematoides  (B  a illi  e),  cancer  haematode  (Mad. 
Boivin  et  Duges).  Alia  forma,  quam  primum  K ili  au 
proposuit  et  descripsit,  est  teleangiectasia  uteri  ’),  et 
ultimo  loco  nominaudum  est  pseudoplasma,  quod  dicitur 
Blumenkoldgewachs,  quod  a Clarke  1809  primum  de- 
scriptum, postea  rarum  tantum  observatum  esta),  de 
cujus  natura  adhuc  nihil  certi  constat;  nam  alii  malignum 
esse  volunt,  uti  Rokitansky,  alii  optimo  cum  successu 
sanatum  esse  narrant* * 3). 

Patrix  in  libro  suo  de  carcinomate  uteri  et  partium 
adjacentium  statuit  cancer  par  exuberance,  par  atrophie, 
par  erosion  et  cancer  mixte.  Sed  omnes  has  formas  hoc 
loco  modo  nominare,  non  describere  possumus,  quam 
ob  rem  in  ipsos  illos  auctores  lectorem  relegamus. 

')  Cf.  UDger,  Fall  von  Teleangiectasie  des  Uterus,  ini 
Organ  fur  die  gesamuite  Heilkunde  etc.  Bonu  1842.  T.  II.  Sct.  2. 

*)  Cf.  Anderson  in  Ilie  London  and  Edinb.  montlily  Journ. 
Octob.  1842.  — Rokitansky,  Handbuch  der  patbologischen 
Anatomie.  T.  III.  Wien  1842. 

3)  Cf.  Loeweuhardt  in  der  neuen  Zeitsclirift  fur  Ge- 
burtskuude,  T.  XII.  Sct.  3. 

Circa  diagnosin  et  prognosin  statuendam  potissimum 
in  initio  morbi,  ubi  singula  signa,  quae  illas  species 
distinguunt,  nondum  perspicue  explorari  possunt,  Roki- 
tanskyi  librum  jam  citatum  sequimur  et  duas  tantum 
formas  sumimus,  carcinoma  fibrosum  et  medullare  (seu 
fungum  medullarem  seu  Encophaloide)  et  de  primis  modo 
carcinomatis  stadiis,  — stadio  scirrhoso  et  occulto  ve- 
terum — agemus,  quia  his  nondum  superatis  modo 
morbum  sanari  posse  putant. 

Sed  praemittenda  sunt  nonnulla  de  natura  et  structura 
tenuiore  neoplasmatis. 

Duae  sunt  potissimum  res  respiciendae  atque  sta- 
tuendae. Adest  enim  in  carcinomate  singulare  quoddam 
cytoblastema  in  organismo,  cui  vis  et  cellulas  telasque 
proprias  continue  formandi  et  telas  sibi  proxime  positas 
removendi  atque  destruendi  et  in  suam  commutandi  stru- 
cturam inhaeret.  Quod  quidem  cytoblastema  a variis 
varia  nomina  accepit;  sic  Lobstein1)  materiam  eaco- 
blasticam  appellat,  quia  partes  organismi,  in  quibus  pri- 
mum seponitur,  destruit,  neque  a vi  vitali  eliminari 
potest.  Egregie  nostro  tempore  Joannes  M ii  11  er5) 
hac  de  re  constituit : Cellulae  primariae  carcinomatis 

non,  uti  evidenter  demonstrare  possumus,  e fibris  jam 
in  parte  affecta  praesentibus,  sed  e proprio  seminio 
morbi  inter  telas  loci  affecti  nascente  exoriuutur,  id  quod 
facillimum  est  intellectu  in  carcinomate  alveolari  ventri- 
culi, in  commutatione  membranae  muscularis  etc. 

Neoplasma  partim  ab  organis  vicinis  definitum  et 
circumscriptum,  partim  in  eorum  tela  sepositum  atque 


')  Lobstein,  Lehrbuch  der  pathologischen  Anatomie.  T.  1. 
’)  Joh.  Mulier  1.  c.  p.  10. 

infiltratuin  est  et  structuram  efficit  pro  parte,  in  qua 
primum  cellula  ejus  sita  est;  nam  variarum  carcinomatis 
specierum,  quae  a multis  scriptoribus  discretae  sunt, 
cvtoblastema  idem  est,  et  exstirpato  carcinomate  fibroso 
in  alio  organo  carcinoma  medullare  recrudescere  potest. 
Itaque,  quum  omnium  carcinomatis  formarum  una  eadem- 
que  sit  natura,  recipiamus  etiam  in  nostrum  usum,  uti 
jam  supra  diximus,  divisionem,  quam  hodierno  tempore 
Rokitansky,  alii  denuo  proposuerunt,  in  carcinoma 
fibrosum  et  medullare. 

Quum  hoc  loco  nonnisi  de  primario  uteri  carcino- 
mate agere  et  secundariam  affectionem  ex  organis  proximis 
in  uterum  modo  progressam  omittere  nobis  proposueri- 
mus, afferre  liceat  quaedam  de  universa  ejus  anatomia, 
quae  ad  diagnosin  spectant,  antequam  ad  ipsum  morbum 
cognoscendum  accedamus. 

Carcinoma  circumscriptum,  cujus  jam  supra  mentio- 
nem fecimus  et  quod  in  sectione  veluti  endophytum  cul- 
tro radicitus  fere  evelli  potest,  rarius  tantum  occurrit 
in  utero  quam  diffusum,  in  telam  organi  infiltratum,  et 
quidem  medullare  saepius  invenitur  fibroso.  Parenchyma 
uteri  in  loco  affecto  penitus  destructum,  ita  ut  solum  ru- 
dimenta ejus  aegre  inveniri  possint.  Transitus  telae  neo- 
plasmatis in  telam  normalem  uteri  aegre  perspici  potest, 
et  fere  semper  irritatione  et  fibrarum  distractione  san- 
guinis stasis  et  hypertrophia  partium  adjacentium  effici- 
tur. — Elementa  microscopii  ope  distinguenda  ex  tem- 
pore quo  carcinoma  crescere  atque  sese  diffundere  coepit, 
pendent  et  varia  sunt  admixtis  partibus  alienis.  Pro 
signo  pathognomico  habendae  sunt  cellulae  scirrhosae, 
magnae,  lividae,  partira  simplices,  partim  nucleis  in- 
structae, sphaericae,  sed  saepius  oblongae,  contortae, 


a 

praesertim  caudatae.  Praeterea  globuli  sanguinis  et  adipis, 
cellulae  pigmenti,  fibrae  uteri  et  vasorum,  fibrina  coagu- 
lata, crystalla  praesertim  cholestearines  inveniuntur.  Quae 
varia  elementa  in  stratum  fibrinosum,  irregulare  et  cel- 
lulosum inserta  sunt,  plus  minusve  mixta  exsudato  sero 
et  sanguine,  ita  ut  diversa  inde  exoriatur  carcinomatis 
durities  et  soliditas. 

Quod  attinet  ad  frequentiam  morbi  ratione  generis 
aegrotorum,  in  mulieribus  eura  saepius  occurrere  quam 
in  viris  satis  notum  est. 

In  utero  nascitur  scirrhus  fere  semper  in  collo  et 
imprimis  in  portione  ejus  vaginali;  Montgomery  dicit, 
primum  glandulas  membranae  mucosae,  potissimum  quae 
dicuntur  ovula  Nabothi,  intumescere  et  indurari,  ita 
ut  veluti  glomerula  digito  sentiantur.  C ruveilhier  pro- 
fert, sedem  primariam  carcinomatis  esse  in  venis  ).  — 
Deinde  sensim  sensimque  collum  infdtratur  usque  ad 
orificium  internum,  ubi  nonnunquam  destructio  per  ali- 
quod tempus  sistitur,  antequam  etiam  corpus  uteri  plaue 
corripitur.  Rarius  in  orificio  interno  scirrhus  incipit, 
in  corpus  uteri  progreditur,  et  rarissime  in  fundo  exo- 
ritur, unde  retrorsum  usque  ad  collum  diffunditur. 
Kiwisch  de  Rotterau  2)  exempla  refert,  ubi  in  in- 
versione uteri  scirrhus  a fundo  inceperit,  quam  ob  rem 
aeri  magnam  vim  in  oriente  carciiiomaie  tribuit;  sed 
eodem  jure  etiam  pressum  et  laesiones  mechanicas,  qui 
bns  et  fundus  uteri  inversi  et  portio  vaginalis  turbari 
potest,  causas  afferre  licet. 

')  Cruv.  Anatomie  patjhologique  Liv.  27.  Pl.  2 el  PI.  4. 

q K.  d.  r.  Klinische  Vertrage  uber  specielle  Pathologie 
imd  lherapie  der  Krankheiten  des  weibliclien  Geschlechts. 
T.  1.  Wieu,  1845. 

DIAGNOSIS. 

Varia  sunt  signa  carcinomatis  ineuntis  a scriptoribus 
aliata,  attamen  omnia  adhuc  dubia,  neque  unum  sic  dic- 
tum pathognomonicum  habemus,  ita  ut  fere  ne  ex  com- 
plexu quidem  symptomatum  diagnosin  certam  statuere 
possimus.  Nam  partim  molimina  prima  non  tam  vehe- 
mentia et  perspicua  apparent,  ut  mulieres  ipsae  gravio- 
ris cujuspiam  morbi  suspicione  perturbentur;  partim  me- 
dico quoque  lege  artis  exploranti  raro  tantum  signa 
offeruntur,  quibus  tuto  morbi  naturam,  stabilire  possit, 
quam  adeo  in  cadavere  saepe  ex  visu  et  cultro  certo 
discernere  non  possumus.  Itaque  quae  de  morbi  ima- 
gine a variis  observata  sunt,  afferamus  atque  recensere 
eonemur. 

Ante  omnes  potissimum  Mongomery  summam 
cognoscendo  et  curando  uteri  scirrho  et  praecipue  primo 
ejus  stadio  operam  navavit,  quippe  persuasissimum  ha- 
bens, incipientem  scirrhum  non  modo  in  destructione 
organi  inhiberi,  sed  etiam  curari  et  funditus  ex  organismo 
deleri  posse.  Quam  opinionem  multi  alii  secuti  varios 
casus  fausto  cum  eventu  curatos  proposuerunt. 

Primum  signum  affert  dolorem  vehementem,  fugacem 
lancinantem  in  regione  sacrali  et  lumbali,  e transverso 
per  regionem  pubicam  transeuntem,  nonnunquam  secun- 
dum nervi  ischiadici  decursum  migrantem,  quem  passim 
debilitatis  atque  torporis  sensus  extremitatum  inferiorum 
sequitur.  Saepe  sensus  adest  corporis  vel  tumoris  cu- 
jusdam  in  regione  inguinali  et  dolor  fixus  atque  obtusus 
in  loco  annuli  abdominalis;  accedit  irritatio  organorum 
adjacentium,  vesicae  et  partis  inferioris  recti , unde  dys- 
uria et  sensus  moliminum  quasi  haemorrhoidalium  exo- 

ritur.  Menstruatio  saepe  est  normalis  et  tempore  suo 
redit;  interdum  etiam  turbata  et  imprimis  adaucta  atque 
serosa;  nonnunquam  blennorrhoea  exstat,  sed  saepenumero 
in  altero  modo  stadio  obvia,  in  primo  plane  deficit. 
Quamquam  jam  illo  tempore  coitus  aegrotis  magnum 
parat  dolorem,  tamen  magis  magisque  concubitum  con- 
cupiscunt et  irritabilitas  sexualis  maxime  adaucta  est. 
Jam  post  aliquod  tempus  accedunt  perturbationes  sym- 
pathicae, potissimum  in  ventriculo,  fastidium  ciborum,  nau- 
sea, vomituritiones ; in  mammis  intumescentia  et  dolor, 
areola  flavescit  atque  mamilla  magis  prominet,  sicut  in 
graviditatis  fine  et  in  puerperio. 

Jam  vero  apparet  ex  hac  descriptione  symptomatum 
ex  ipsis  mulieribus  medico  elicienda,  cujus  momenti  sit 
in  diagnosi  certe  statuenda.  Nam  si  in  universum  specta- 
mus signa,  saepissime  tam  exigua  esse  dicuntur,  quae 
a mulieribus  vix  animadvertantur,  certe  non  singulari 
cura  observentur:  deinde:  etiamsi  medico  accurate  descri- 
bantur, tamen  tam  incerta  atque  dubia  sunt,  ut  eodem 
jure  aliorum  morborum,  qui  in  illius  regionis  organis 
sedem  habent,  esse  possint. 

Dolor  lancinans  et  pungens  vulgo  affertur  pro  sympto- 
mate pathognomonico  carcinomatis;  sed  saepissime  deest 
et  quidem  raro  tantum  jam  in  primis  initiis  sentitur; 
deinde  facile  confundi  potest  cum  dolore  pungente  in 
aliis  morbis:  sicut  in  amenorrhoea  aliisque  moliminibus 
menstrualibus,  in  haemorrhoidibus,  in  metritide  chronica, 
lithiasi,  abscessu  vel  extravasato  sanguinis  et  varicibus 
in  parenchymate  uteri  sitis,  in  ulceribus  in  collo  uteri 
et  organis  prope  jacentibus,  in  morbis  vesicae  et  renum, 
potissimum  in  hystericis  mulieribus  animadvertitur.  In 
multis  horum  morborum  sensus  quoque  gravitatis  et  tor- 

poris  in  extremitatibus  inferioribus  et  dysuria  et  dysmenor- 
rhoea atque  blennorrhoea  occurrunt,  ita  ut  ex  his  signis 
minime  certo  distingui  possit  carcinoma.  Quod  attinet 
ad  sensum  tumoris  alicujus  et  gravitatis  in  regione  in- 
guinali, etiam  hoc  symptoma  saepissime  invenitur  in  uteri 
et  vesicae  et  recti  morbis:  exempli  gratia  in  inflamma- 
tione chronica,  polypis  et  fibroidis  uteri,  in  ineunte  gra- 
viditate, physometra,  hydrometra,  litluasi,  in  abscessibus 
uteri  etc.  Ceterum  coitus  dolorosus  et  ventriculi  distur- 
bationes  sympathicae  in  compluribus  uteri  morbis  repe- 
riuntur. 

Ex  his  omnibus  perspicue  apparere  nobis  videtur, 
neque  e singulis  signis,  neque  ex  eorum  complexu  car- 
cinoma uteri  incipiens  certo  cognosci,  modo  medicum 
fortasse  gravius  quoddam  malum  suspicari  posse.  Quam 
ob  rem  signa  majoris  momenti  ex  ipsius  medici  explo- 
ratione prolata  proponere  et  recensere  nobis  restat. 

Margo  portionis  vaginalis  durus  et  in  superficie  fis- 
sus, magis  prominens,  intumescens  aut  certe  forma  irre- 
gulari invenitur;  secundum  D avios ')  eversio  labii  ante- 
rioris, rarius  amborum  labiorum  signum  praecipuum  cancri 
esse  dicitur;  secundum  alios  scriptores  labium  posterius 
sedes  infiltrationis  dicitur.  Jam  ex  his  variis  exploratio- 
nibus intelligitur,  certum  signum  esse  non  posse.  Acce- 
dit, quod  etiam  tumores  portionis  vaginalis  et  induratio 
bonae  indolis  eandem  speciem  prae  se  ferre  possunt, 
neque  minus  quod  spectat  ad  colorem  infiltrationis  inci- 
pientis, quem  Montgoinery  coccineum,  Lisfranc  vero 

')  Da  vies,  tlie  principies  and  practice  of  obstetric  medi- 
cine in  a series  of  systcmatic  dissertatious  on  midwifery  and 
on  tlie  diseases  of  womeu  and  children  etc.  Vol.  II.  Cap.  IX. 
Lond.  1830. 

et  Carus  in  stadio  primo  caeruleum,  nonnunquam  fere 
albidum  describit.  Sed  jam  in  menstruatione  et  con- 
gestione sanguinis  ad  uterum  color  fit  rubidus  et  portio 
vaginalis  intumescit,  potissimum  vero  in  inflammatione 
harum  partium. 

Majoris  ponderis  sunt  granulationes,  quas  Montgo- 
mery  vidit  et  descripsit,  praecipue  in  labiis  portionis  va- 
ginalis. Nam  cryptae  mucosae  et  glandulae  in  membrana 
interna  portionis  vaginalis  sitae  intumescunt  et  sicut  glo- 
buli parvi  caerulei  prominent;  digito  durae  sentiuntur  at- 
que sub  pressu  dolent,  ita  ut  aegrotae  hunc  sensiim  in 
ventriculo  habere  se  putent.  Postea  etiam  tela  proxima 
intumescere  incipit.  Ceterum  Montgomery  dicit,  haec 
prima  carcinomatis  initia  ab  auctoribus  vulgo  non  de- 
scribi, sed  modo  alterum  stadium  pro  primo  false  afferri. 
Omnino  alii  scriptores  hujus  stadii  mentionem  nullam  fa- 
ciunt; immo  nonnulli  et  novissimo  tempore  Kivvisch 
de  Rotterau  1.  c.  proponunt,  infiltrationem  soirrhosam 
primo  initio  semper  diffusam,  neque  unquam  circumscri- 
ptam atque  in  folliculis  et  cryptis  positam  esse,  sed  in 
ipsa  tela  cervicis  uteri  exoriri.  Rokitansky  quoque 
hanc  sequi  videtur  opinionem;  certe  prima  illa  signa  in 
cryptis  nunquam  invenit  in  cadavere,  quia  sectione  modo 
majoris  partis  infiltrationis  indoles  definiri  potest.  Itaque 
hoc  quoque  signum  nobis  non  satis  exploratum  videtur, 
quamquam  magnam  vim  Montgomery  .ei  tribuit,  quia 
in  hoc  modo  stadio  curatio  perfecta  atque  completa  sa- 
natio fieri  possit. 

Accedit,  quod  hi  globuli  cum  illis  granulationibus  non 
malignis  in  orificio  uteri  permutari  possunt,  quas  pri- 
mum Mad.  Boivin  et  Duges  descripserunt,  quae  in- 
terdum late  insidunt  orificio,  saepe  vero  veluti  parva 

condylomata  pedunculata  aut  globuli  albidi  et  laevigati 
inveniuntur.  Sed  fere  semper  hae  granulationes  in  ul- 
cerationem transeunt.  Cancer  incipiens  paullatim  tantum 
in  collum  uteri  progreditur,  ibique  per  longum  tempus, 
interdum  per  complures  annos,  quod  attinet  structuram 
ejus  et  speciem,  subsistere  potest,  priusquam  aliae  uteri 
partes  et  proxima  organa  destructione  corrumpuntur. 
Quo  fit,  ut  in  primo  stadio  portio  vaginalis  adhuc  digito 
facile  moveri  atque  tolli  possit,  neque  uterus  aliis  parti- 
bus affixus  immobilis  haereat,  uti  in  stadio  ultimo  et  in 
aliis  harum  partium  morbis  occurrere  solet. 

Jam  afferamus  ultimo  loco  duo  signa,  quae  gravis- 
sima esse  et  carcinoma  a stasi  et  induratione  benigna 
bene  discernere  nobis  videntur.  Infiltratio  scilicet  scir- 
rhosa  semper  dura  digitoque  resistens  sentitur,  eoque  du- 
rior, quo  magis  in  superficie  parenchymatis  sita  est. 
Parti  infiltratae  ipsi  sensus  non  inest,  ita  ut  neque  in- 
cisiones neque  punctiones,  immo  neque  ferrum  candens 
in  hunc  locum  applicatum  sentiatur;  partes  adjacentes 
contra  sub  pressu  maxime  dolere  solent  propter  irrita- 
tionem e congestione  sanguinis  exortam. 

Alterum  signum  per  continuam  explorationem  e de- 
cursu morbi  eruendum.  Indurationis  chronicae  causa 
plerumque  in  laesione  aliqua  mechanica  requirenda  et  in 
decursu  ferme  semper  in  eodem  statu  manet,  aut  retror- 
sum imminuitur,  potissimum  in  decrepitis  mulieribus. 
Praecipue  vero  tempus  menstruationis  aut  fortuitae  con- 
gestionis in  locum  affectum  observandum  est,  quia  tunc 
pars  indurata  sic,  ut  partes  adjacentes,  sanguinis  affluxu 
intumescit,  ejusque  tela  eodem  modo  sanguine  infiltratur 
et  emollitur;  induratio  scirrhosa  autem  non  intumescit, 
sed  aeque  dura  atque  torpida  manet  atque  antea,  et  so- 

Ium  tela  uteri  vicina  et  nondum  corrupta  intumescit  at- 
que magis  irritabilis  fit. 

Si  varia  symptomata  eorumque  vim  in  diagnosi  con- 
stituenda respicimus,  haec  tantum  in  scirrho,  qui  in  collo 
uteri  sedem  habet,  alicujus  momenti  esse  posse;  ubi  vero 
idem  in  fundo  uteri  initium  habet,  eum  tantum  in  raris- 
simis casibus  inversionis  uteri  aliqua  cum  securitate  co- 
gnosci posse  apparet.  Quare  praecipue  illorum  casuum 
rationem  habeamus. 

Restat,  ut  adhuc  verba  faciamus  de  diagnosi  compa- 
rata illius  stadii,  ubi  infiltratio  jam  magis  progressa  at- 
que prominens  et  visu  tactuque  facilius  distingui  et  ab 
aliis  uteri  morbis  discerni  potest,  antequam  in  ulceratio- 
nem transire  coepit.  Jam  vero  duas  illas  carcinomatis 
species,  quarum  jam  supra  mentionem  fecimus,  fibrosum 
et  medullare  dico  respiciamus  oportet.  Nam  cancer  me- 
dullaris non  modo  celerius  se  diffundere  atque  majores 
prominentias  et  intumescentias  efficere  atque  prius  quo- 
que faciliusque  ulcerari  solet,  quam  fibrosus;  sed  etiam 
ab  hoc  prorsus  alienam  indolem  prae  se  fert,  ita  ut  quae- 
que species  cum  alia  degeneratione  confundi  possit.  Car- 
cinoma fibrosum  est  tuberosum,  interdum  acutum  et  co- 
nicum semperque  durius  quam  medullare,  quod  excre- 
scendas fungosas,  lobulares  duro  fundo  insidentes  format. 

Primum  carcinoma  fibrosum  confundi  possit  cum  illis 
degenerationibus,  quas  complures  scriptores,  praesertim 
Carus,  in  steatomata,  sarcomata,  osteosarcomata  et  osteo- 
steatomata,  tumores  fibrosos  et  fungos  dividit,  nuper 
vero  Rokitansky,  uno  nomine  Fibroid  comprehendit, 
quorum  tres  distinguit  species:  primum  fibroidum  con- 
centricae structurae,  deinde  structurae  irregularis  atque 
diffusae,  denique  polypum  fibrosum:  quae  omnia  tam 

saepe  occurrunt  in  utero,  ut  Bayle  computaverit,  e 
centuin  mulieribus,  quae  post  annum  tricesimum  quin- 
tum obirent,  certe  apud  viginti  fibroidum  inveniri,  id 
quod  Rokitansky  ex  eorum  structura  parenchymati 
uteri  propinqua  explicat.  At  jam  sede  distinguuntur  a 
carcinomate  fibroso;  nam  fere  semper  modo  a fundo 
uteri  inter  ostia  tubarum,  nonnunquam  in  cervice  na- 
scuntur, ita  ut  tantum  polypi  fibrosi,  qui  per  orificium 
externum  procreverunt,  cum  intumescendis  carcinomatis 
confundi  possint.  Sed  superficies  polypi  fibrosi  aequalis 
et  laevis  esse  solet;  praeterea  orificium  uteri  dilatatum 
et  structurae  normalis,  margine  acuto  determinatum  ex- 
ploratione invenitur. 

Carcinoma  medullare  cum  duabus  polyporum  specie- 
bus  confundi  possit.  Prima,  polypus  mucosus,  hyper- 
trophia membranae  mucosae  catarrho  chronico  producta, 
structurae  fungosae,  cellulosae  et  facilis  compressu,  se- 
cundum Velpeau  rarissime  in  utero  invenitur;  altera 
species,  quam  praesertim  Vidal  et  Velpeau  et  recen- 
tissimo  tempore  Kiwisch  de  Ilo  t ter  au  descripserunt 
nomine  polypes  fibrineux , tota  fere  e crudis  sanguinis 
et  fibrinae  concrementis  formatur,  quae  sensim  sensimque 
firmiorem  structuram  quandam  organicam  accipiunt,  mem- 
brana tenuiore  obducuntur  et  cum  utero  conjunguntur. 
Quae  polyporum  species  fere  semper  e fundo  uteri  ori- 
ginem ducunt,  molles,  marcidae  sunt  et  lenissime  tantum 
tactae  sanguinem  aut  mucum  mittunt.  Ceterum  orificium 
uteri,  uti  in  aliis  polypis,  normale  sentitur  neque  dolet. 

Licet  adhuc  afferre  tuberculosin  uteri,  quae  cum 
tumoribus  scirrhosis  confundi  posset,  nisi  secundum  Ro- 
kitansky i observationes  tuberculosis  et  scirrhosis  nun- 
quam in  incremento  progrediente  in  uno  organismo  ob- 

venirent,  et  carcinoma  tuberculosis  progressus  impe- 
diret. 

Ceterum  tuberculosis  semper  in  fundo  uteri  et  in 
ejus  corpore,  in  cervice  nunquam  fere  reperitur. 

Denique  mentionem  faciamus  hydrometrae  oedemato- 
sae,  ubi  collum  uteri  et  labia  intumescunt,  mollia  atque 
fracida  tactu  sunt  et  fortasse  cum  intumescentia  scir- 
rhosa  confundi  possent,  nisi  alia  symptomata  hydrometrae 
ejusque  pathogenia  certa  diagnosis  signa  suppeditarent. 

AETIOLOGIA. 

Multae  a multis  causae  carcinomatis  propositae  atque 
velut  summi  momenti  ex  propria  experientia  citatae  sunt, 
partim  primariae,  in  uteri  ipsius  malo  sitae,  partim  sym- 
pathicae, ex  alius  organi  morbo  oriundae,  partim  ex 
aegritudine  totius  organismi  deductae.  Sic  allatae  sunt 
noxae,  quae  vitae  progressum  in  universum  impediunt, 
nutrimenta  mala  et  corrupta,  inopia  lucis  in  carceribus, 
domicilia  vilia  et  liumida,  cura  et  sollicitudo,  animi  affectus 
deprimentes  et  exardescentes;  deinde  secretiones  sup- 
pressae, cura  cutis  neglecta,  morbi  ventriculi,  medullae 
spinalis,  cerebri;  denique  morbi  uteri  ipsius',  quae  par- 
tim e conditione  et  aetate  mulierum,  partim  e causis 
mechanicis  et  externis  originem  ducunt.  Quod  attinet 
ad  aetatem,  olim  putarunt,  apud  mulieres  non  ante  ae- 
tatem quandam  provectiorem  carcinoma  occurrere;  sed 
jam  Mad.  Boivin  et  Duges  relationibus  docuerunt, 
inter  409  casus  12  fuisse  ante  annum  vicesimum,  83 
intra  vicesimum  et  trigesimum  et  11  tantummodo  inter 
quinquagesimum  et  septuagesimum,  reliquos  intra  trice- 
simum et  quinquagesimum.  Itaque  inde  apparere  videtur, 
potissimum  tempore  mensium  cessantium  hunc  morbum 


19 


plurimum  emergere.  Deinde  in  ipsis  uteri  functionibus, 
in  menstruatione  irregulari,  in  graviditate,  in  partu,  in 
puerperio  et  in  laesionibus , quibus  uterus  hoc  tempore 
facile  violari  potest,  initia  hujus  morbi  requirere  summo- 
pere studebant  scriptores. 

Quae  cuncta  argumenta  non  primarias,  sed  modo 
causas  occasionales  afferre  posse  persuasum  habemus. 
Nam  non  localem  esse  morbum,  sed  dysorasiam  scirrho- 
sam  statuendum  esse  partim  ex  supra  jam  allata  expe- 
rientia, morbum  exciso  loco  affecto  semper  redire,  par- 
tim  ex  quaestionibus  Joann.  Mulieri  de  structura  et  for- 
matione cellularum  per  intussusceptionem  crescentium, 
partim  ex  experimentis  Langenbeckii  junioris1)  patet, 
qui  injecto  cytoblastemate  scirrhoso  in  venas  animalium 
sponte  carcinoma  in  pulmonibus  effecit. 

Illam  opinionem,  specificam  esse  dyscrasiam  carci- 
nomatosam,  plurimi  hoc  tempore  scriptores  sequuntur, 
et  theoriam  istam,  degenerationem  quasi,  vel  complexum 
esse  dyscrasiae  syphiliticae,  haemorrhoidalis,  arthriticae, 
scrofulosae  plane  omiserunt.  Nam  saepissime  mulieres, 
quae  corpore  robusto  atque  vigente  esse  videntur,  sem- 
perque  bona  valetudine  gavisae  erant,  hoc  morbo  corri- 
piuntur, et  si  jam  antea  dyscrasiis  aegrotaverant,  hac 
nova  apparente  illae  evanescunt  vel  tacent,  uti  jam  supra 
de  tuberculosi  diximus,  quae  fere  contrariae  naturae  esse 
videtur.  Sic  loca,  ubi  tubercula  primum  seponuntur, 
prorsus  alia  sunt,  quam  ubi  initia  carcinomatis  apparentis, 
deinde  ratione,  qua  formantur  neoplasmata,  valde  inter 


’)  B.  Langenbeck,  fiber  rlie  Enlstehung  des  Venenkreb- 
ses  und  der  Mfiglichkeit,  Carcinome  vojn  Menschen  auf  Thiere 
z.u  fibertrngen.  Sclunidt’a  Jahrb.  T.  XXV.  p.  <19. 

se  differunt,  nam  tubercula  crescunt  per  juxtapositionetn 
e partibus  proximis,  quam  ob  causam  tubercula  e sin- 
gulis stratis  concentricis  formantur,  quorum  exteriora  e 
materie  pellucidiore  et  clariore  constant;  contra  carci- 
nomatis tela  irregularis  et  per  intussusceptionem  cellu- 

i 

larum  crescit.  Denique  in  functionibus  uteri,  praesertim 
in  graviditate  denuo  contrariam  speciem  prae  se  ferunt, 
de  qua  infra  agemus. 

Quibus  rebus  constitutis  satis  perspicuum  nobis  vi- 
detur, non  ex  illis  causis  carcinoma  prodire,  sed  modo 
dyscrasiam  laesione  vel  debilitate  vel  irritabilitate  singu- 
lorum organorum  in  hunc  unum  locum  quasi  conferri 
ibique  primum  apparere.  Qua  de  causa  non  opus  est 
inflammatione  vel  congestione  vel  irritatione,  uti  Rust 
jam  confirmavit,  ut  neoplasma  carcinomatis  formetur^  sed 
propria  formatione  crescit  atque  stratum  sibi  fabricatur, 
quo  partes  sanguinis  corrupti  quasi  praecipitantur;  illae 
vero  aegritudines  scirrhum  modo  irritare  ejusque  stru- 
cturam inflammatione  vel  hyperaemia  vel  suppuratione 
emollire  vel  alia  ratione  commutare  possunt.  — 

PROGNOSIS. 

Quibus  quaestionibus  absolutis  prognosis  non  amplius 
dubia  nobis  videtur.  Nam  si  dyscrasia  maligna  aliqua 
scirrhosa  vel  carcinomatosa  statuenda,  jam  videmus,  nul- 
lum discrimen  inesse  posse  circa  sanandum  carcinoma 
uteri  in  stadio  primo,  quod  Montgomery  potissimum 
describit,  neque  in  stadio  altero  sic  dicto  occulto,  neque 
in  stadio  tertio  ulcerationis.  Nam  quamquam  vulgo  di- 
cunt, in  stadio  tertio  secretum  ulceris  resorberi  et  in 
alio  loco  organismi  carcinoma  effici,  variis  tamen  expe- 
rimentis refutatum  videtur.  Namque  secundum  Alibert 

canes,  qui  secretum  ulceris  carcinoniatosi  devoraverant, 
nequaquam  hoc  morbo  affecti  sunt;  Alibert  ipse  et 
lliett  hanc  materiam  in  sanguinem  sibi  inseruerunt  eo- 
dem cum  successu;  Dupuytren  variis  animalibus  car- 
nem ulcerosam  pro  cibo  praebuit,  aut  ejus  secretum  ve- 
nis illorum  et  cavis  intestinalibus  injecit,  neque  alium 
eventum  vidit,  quam  injectione  cujusque  materiae  acris 
atque  irritantis  effectum.  E Langenbeckii  experimen- 
tis citatis  contra  apparet,  modo  cellulas  integras  atque 
recentes  carcinomatis  novum  scirrhum  in  alio  organo 
gignere  posse.  Itaque  resorptione  secreti  carcinoniatosi 
solum  febris  suppuratoria  nasci  potest,  neoplasma  ipsum 
tantum  dyscrasia  in  alias  partes  disseminatur.  Unde  vi- 
demus opinionem  illam  saepe  prolatam,  carcinoma  tan- 
tum jam  ulceratum  semper  pessimam  praebere  progno- 
sin,  ita  explicandam  esse,  ut  saepe  modo  ex  ulceratione 
vera  morbi  perniciosissimi  natura  perspicua  exstiterit,  at- 
que ante  stadium  tertium  certa  diagnosis  difficillima  sit. 
Nam  primum  dyscrasia  in  toto  organismo  curanda  ct 
distinguenda,  deinde  affectio  localis  respicienda  atque  de- 
struenda. Quam  ob  rem  in  prognosi  modo  dijudican- 
dum esse  potest,  num  malum  celeriter  in  tristissimum 
exitum  progrediatur,  an  non;  deinde  num  rapidum  ejus 
decursum  impedire  possimus,  nec  ne.  Ad  hanc  progno- 
sin  statuendam  non  solum  locus  ipse  affectus  et  status 
degenerationis , sed  etiam  constitutio  et  habitus  aegrota- 
rum, vita  vitaeque  conditio,  adeo  psychica  earum  indo- 
lis consideranda.  Nam  melior  erit  prognosis,  si  degene- 
ratio adhuc  in  stadio  primo  quasi  latet  in  loco  affecto, 
si  adhuc  nullam , certe  exiguam  tantum  reactionem  in 
organismum  exercet,  si  non  longe  diffusa  et  orificio  uteri 
propinqua  est.  Tamen  animadvertendum  est  secundum 


experientiam  Davi  es  i i,  seirrhum  in  cervice  uteri  exor- 
tum emolliri  et  exulcerari  rarius,  quam  seirrhum,  qui  in 
corpore  nascitur,  fortasse  quia  ille  magis  laesionibus  et 
turbationibus  externis  exponitur.  Deinde  potissimum 
aetatem  respicere  debemus.;  nam  quo  minor  natu  aegrota, 
quoque  major  vis  vitalis,  eo  celerius  progressus  et  in- 
crementum degenerationis  timendum;  attamen  etiam  re- 
actionis vis  naturae  major,  quam  in  aetate  magis  pro- 
vecta, quo  fit  ut  diutius  malo  se  expandenti  resistere 
possit.  Ad  perniciosum  incrementum  accelerant  illi  sta- 
tus, ubi  congestio  sanguinis  ad  uterum  adest  et  paren- 
chyma laxius  fit  magisque  sanguinis  affluxu  expanditur, 
ut  etiam  iufiltrationi  malignae  spatium  sese  diffundendi 
praebeatur.  Sic  mensium  tempore,  qui  nonnunquam  ad- 
aucti sunt;  praecipue  vero  in  annis  sic  dictis  climacte- 
ricis et  in  evolutione  incipiente,  ubi  irritabilitas  et  agi- 
tatio illarum  partium  aucta,  energia  vero  et  vis  vitalis 
debilitata  est.  Tunc  animadvertendum,  quomodo  aegrota 
antea  sese  habuerit,  quosnam  morbos  superaverit,  num 
constitutio  aegrotae  firma  sit  atque  malo  facile  resistere 
possit,  an  debilis,  quamquam  hac  in  re,  sic  ut  in  habitu 
mulierum,  adhuc  nihil  certi  circa  prognosin  hujus  morbi 
constat. 

Noti  sunt  omnino  casus  perpauci,  ubi  carcinoma  vi 
naturae  superatum  et  eliminatum  sit;  velut  Rokitansky 
(1.  c.  pag.  553)  exempla  vidit,  ubi  carcinoma  ulceratum, 
modo  usque  ad  orificium  internum  processit  ibique  na- 
tura determinatum  est.  Quum  vero  in  carcinomate  stru- 
cturam uteri  prorsus  eversam  et  commutatam  esse  de- 
monstraremus, ita  ut  ipsa  exploratione  microscopii  ope 
recognosci  non  posset,  videmus,  texturam  in  integrum 
restitui  non  posse.  Sic  carcinoma  modo  ulceratione  de- 

terminari  et  sponte  detrudi,  aut  materia  eliminata  caco- 
plastica  partes  affectae  corrugari  et  sensim  quasi  exsic- 
cari possunt.  Jamque  cernimus,  cujusnam  momenti  sint 
illi  casus,  ubi  resorptione  materiae  scirrliosae  morbus 
ita  curatus  et  superatus  sit,  ut  structura  normalis  uteri 
remanserit,  vel  certe  egregie  restituta  sit.  In  exemplis, 
quorum  Ilokitansky  mentionem  facit,  tota  pars  cervi- 
calis uteri  detrusa  et  vulnus  uteri  cicatrice  iufundibuli- 
formi  conclusum  erat. 

Alia  ratione  vis  naturae  medicatrix  sese  ostendit  in 
eo  stadio,  quo  toto  uteri  collo  comprehenso  in  line  cor- 
poris uteri  destructio  subsistit,  et  per  longum  tempus  in 
hoc  statu  retinetur  neque  amplius  progreditur,  sic  ut  jam 
per  complures  annos,  immo  usque  ad  obitum  animad- 
verteretur. 

Quamvis  igitur  hi  casus  rarissimi  atque  nondum  sa- 
tis perspicue  confirmati  et  comprobati  sint,  tamen  si  arte 
prognosin  pessimam  in  meliorem  convertere  licuerit,  ipsa 
natura  viam  curandi  nobis  ostendit. 

Primum  enim  contra  dyscrasiam  agendum,  deiude 
collum  uteri  carcinomate  infiltratum  aut  arte  removen- 
dum esset,  aut  certe  impediri  oporteret,  quominus  de- 
structio ultra  collum  uteri  procederet.  Quem  ad  finem 
omni  tempore  multa  remedia  proposita  et  fere  omnibus 
miserrimae  aegrotae  cruciatae  sunt.  Ex  his  modo  pri- 
maria afferamus. 

Primum  exstirpatio  colli  uteri  commendata  et  impri- 
mis ab  Osiander,  Langenbeck,  Sauter,  aliis  feli- 
citer facta  est;  sed  in  omnibus  casibus,  qui  observari 
potuerunt,  post  aliquod  tempus  morbus  rediit  et  mox 
ad  finem  tristem  acceleravit.  Praeterea,  si  malum  jam 
amplius  progressum,  excisio  totius  uteri  a nonnullis  ten- 

tata  est;  sed  unum  tantum  exemplum  exstirpationis  cum 
fausto  eventu  a Langenbeckio  majore  institutae  e 
compluribus  exstat.  ') 

Alia  medicamina  ad  curandum  carcinoma  prolata  sunt 
varia,  sed  nullum  habemus,  quod  dyscrasiam  sanare  et 
prorsus  convincere  possit,  quamquam  illis  exemplis  car- 
cinomatis sponte  sanati  natura  nobis  ostendit,  forte  fieri 
posse;  sed  quibusnam  conditionibus  et  indicationibus, 
nescimus. 

Itaque  officium  est  medici  remediis  caute  adhibitis 
certe  curam  sic  dictam  palliativam  adhibere.  Primum 
diaeta  et  regimen  secundum  vitae  conditionem  et  aeta- 
tem aegrotae  ordinanda,  noxae  atque  causae  occasiona- 
les.  quarum  supra  mentionem  fecimus,  removendae;  cor- 
poris et  animi  quies  commendanda,  motus  corporis  ve- 
hementes et  calefacientes  animique  affectus  vitandi  et 
imprimis  coitus  interdicendus. 

Diaeta  sit  blande  nutriens,  non  irritans.  Laesiones 
et  pressus  harum  partium  prohibeantur,  exempli  gratia 
per  pessaria  etc.,  quamquam  Recamier  suasit  com- 
pressione resorptionem  adjuvandam;  polypi  sunt  remo- 
vendi, irritatio  sympathica  vel  metastatica  haemorrhoidum, 
vermium,  secretiones  suppressae  exanthematum,  rheuma- 
tismi, syphilidis  aliusve  dyscrasiae  arcenda  indicatione 
ipsius  morbi  omnino  praevalente. 

Denique  si  varia  medicamina  et  externa  et  interna 
commendata  contemplamur,  novum  dilemma  nobis  obviam 
venit:  nam  indicationem  certam  ponere  nescimus,  quum 
remedia  resolventia  atque  resorbentia  simul  emolliant 


')  Cf.  De  totius  uteri  exstirpatione.  Diss.  ioaug.  Mas. 
Langenbeck.  Gottingae  1S42. 

neoplasma,  itaque  ejus  ulcerationem  et  exitum  perni- 
ciosum accelerant;  roborantia  autem  congestionem  san- 
guinis ad  illas  partes  et  hac  re,  ut  supra  demonstratum, 
incrementum  mali  adaugent.  Narcotica,  quae  laudata 
sunt,  irritabilitatem  quidem,  sed  simul  quoque  energiam 
vimque  vitalem  illarum  partium  imminuunt.  Sic  etiam 
externa  medicaminum  applicatione  nihil  aliud  contingi 
posse  nobis  videtur,  nisi  mundities  et  mitigatio  casuum 
occasionalium. 

Sed  ad  aliam  prognosis  partem  transeamus,  quae 
respicit  singulares  et  graviores  uteri  functiones:  gravidi- 
tatem et  partum  dico.  Sicut  quaeque  menstruatio  in  sano 
corpore  quasi  partus  est  ovuli  Graafiani,  uti  jam 
O ken  judicavit,  Racziborsky  contendit  et  nuperrime 
Bischdff  experimentis  et  observationibus  exploravit  af- 
firmavitque,  eadem  ratione  etiam  in  graviditate  et  partu 
analogia  quaedam  cum  menstruatione,  si  iisdem  morbis 
perturbantur,  evidenter  apparet  ‘). 

Prima,  quae  nobis  occurrit,  quaestio  est:  num  con- 
ceptio persistente  scirrho  uteri  fieri  possit,  necne? 

Deinde  num  in  quoque  stadio  carcinomatis  mulier 
concipere  possit?  In  universum  multa  exempla  nota  sunt 
conceptionis  in  quoque  stadio  carcinomatis,  quae  obser- 
vationibus EI.  de  Siebold,  Sommeri,  Boerii,  aliorum 
confirmantur.  Omnino  in  eo  stadio,  quo  infiltratio  ultra 
collum  uteri  nondum  processit,  conceptioni  nihil  aliud 
obstat,  quam  quod  in  aliis  indurationibus  colli  uteri,  ubi 
saepius  occurrit,  eam  impedire  posset;  accedit  quod  in 
illis,  quae  carcinomate  uteri  laborant,  irritabilitas  illarum 


')  Cf.  litt.  ap.  Kilian,  die  Geburtslehre  von  Seiten  der 
Wissensclinft  und  Kunsl  dargeslellt.  II.  2.  §.  281.  sqq. 

partium  aucta  est  et  mulieres  coitum  magis  concu- 
piscunt ‘). 

Sed  etiam  in  carcinomate  uteri,  jam  in  ulcerationem 
transgresso  exempla  adsunt  (L  ob  s te  i n 1.  c.),  ubi  non  solum 
conceptio,  sed  etiam  graviditas  atque  partus  ad  felicem 
finem  pervenerunt.  Cognitionem  graviditatis  in  tali  casu 
perdifficilem  esse,  nemo  non  videt;  praesertim  quum 
morbus  jam  eo  processerit,  ut  ad  stadium  tertium  per- 
venerit incesseritque  in  ipsum  uteri  corpus  partesque 
vicinas.  Omnia  graviditatis  signa  initio  per  se  jam  in- 
certa sive  omnino  evanescunt,  sive  facile  pro  morbi 
affectionibus  signisque  liabentur.  Quapropter  accurate 
instituendum  est  examen,  num  hoc  tempore  coitus  cele- 
bratus sit,  et  ne  minimum  quidem  rejiciendum,  quod 
diagnosin  adjuvet  certioremque  reddere  possit.  Imprimis 
autem  simul  cum  exploratione  per  vaginam  etiam  ex- 
quisitio per  anum  et  exploratio  externa  abdominis  auxilio 
vocanda,  ubi  partes  foetus  nonnunquam  per  integumenta 
sentiri  possunt.  In  stadio  graviditatis  provectiore  pro- 
cessus carcinomatis,  uti  multi  proposuerunt,  non  impeditur, 
sed  contra  fovetur  (Kiwisch  1.  c.).  Nam  foetus  incre- 
mento et  affluxu  sanguinis  et  vi  vitali  in  illo  organo  ad- 
aucta non  solum  parietes  uteri  expanduntur  et  emolliuntur, 
sed  etiam  infiltrationi  malignae  majus  spatium  sese  diffun- 
dendi datur,  et  meliore  quasi  sub  conditione  cellulae 
carcinomatis  in  his  partibus  crescere  possunt,  sicut  jam 
supra  in  menstruatione  ostendimus.  Itaque  in  graviditate 
summa  carcinomatis  evolutio  invenitur,  quo  iterum  novum 
discrimen  inter  tuberculosin  atque  scrofulosin,  quarum 
evolutio  majore  graviditatis  vi  praepeditur,  et  inter  car- 


')  EI.  dc  Sicbold  1.  c.  p.  3S.  not. 


27 


cinoma  nobis  existit.  Ceterum  hic  quoque  duas  carci- 
nomatis species  distinguere  debemus;  nam  fibrosum 
longiorem  decursum  habet  medullari,  quod  vulgo  tam 
celeriter  se  expandit,  ut  graviditas  ad  finem  felicem  per- 
venire non  possit,  sed  abortus  eveniat,  id  quod  potissi- 
mum, uno  exemplo  excepto,  in  primiparis  animadversum 
est;  multiparae  contra  plerumque  justo  tempore  partum 
edere  solent. 

Symptomata  graviditatis  cum  carcinomate  uteri  com- 
plicatae pro  statu  et  progressibus  morbi  varia  sunt:  nam 
si  modo  cervix  uteri  cum  portione  vaginali  infiltrata  est, 
corpus  et  fundus  uteri  structurae  normalis  se  expandere  et 
tantum  partis  inferioris  dilatatio  et  secretiones  muci  atque 
sanguinis  per  orificium  uteri  scirrhositate  impediri  pos- 
sunt. Si  autem  corpus  uteri  ipsum  jam  correptum,  gra- 
viora signa  appareant  oportet.  Nam  impedita  expansione 
symptomata  doloribus  ad  partum  similia  sentiuntur,  atque 
summum  et  matri  et  foetui  periculum  exoriri  potest, 
tela  partim  indurata,  partim  jam  emollita  dirumpitur  et 
sanguinis  affluxti  aucto  haemorrhagiae  copiosissimae  et 
perniciosissimae  fluere  possunt.  Qup  fit,  ut  nutritio  foe- 
tus ipsius  cohibeatur  et  mater  ita  debilitetur,  ut  jam  ex 
hac  causa  graviditas  finem  normalem  consequi  non  possit. 
<^nae  embrvi  immatura  promotio  per  uterum  eo  facilius 
contingat  necesse  est,  quo  magis  carcinoma  ad  locum, 
quo  placenta  affixa  est,  progrediatur,  ipsam  placentam 
corrumpat  ejusque  vasa  sanguifera  corrodat,  itaque  pro- 
fluvia sanguinis  gravissima,  quibus  foetus  a matre  dis- 
jungitur provocet,  cui  rei  historia,  quam  Somnier  re- 
fert, supra  jam  indicata  certissimo  nobis  argumento  est. 

Attamen  omnino  noti  sunt  casus,  exempli  gratia  a 
Lobsteinio  narratus,  ubi  infiltratione  jam  amplius  dif~ 

fusa  non  solum  conceptio,  sed  etiam  graviditas  et  partus 
justo  tempore  ad  finem  pervenerunt,  neque  maritus,  ne- 
que foetus  ullum  inde  detrimentum  ceperunt. 

Incommoda  perniciosissima  in  partus  periodis  occur- 
runt, nam  successus  normalis  partim  dynamicis,  partim 
mechanicis  impedimentis  turbatur;  dolores  initio  tardi 
neque  quidquam  proficientes,  modo  sensim  validiores  et 
efficaciores  fiunt;  partim  tumores  alterum  praebent  im- 
pedimentum. 

In  partu  quoque  prognosis  diversa  secundum  ambi- 
tum et  stadium  scirrhi,  secundum  vires  fortes  aut  debi- 
les matris,  secundum  stadium  graviditatis,  denique  se- 
' eundum  magnitudinem  et  incrementum  foetus  statuenda 
est.  Jam  ex  iis,  quae  supra  demonstravimus,  apparet, 
abortum  omnibus  sub  conditionibus  matri  minimum  peri- 
culum ferre,  sanguinis  profluvia  retinere,  infiltrationein 
scirrhosam  sistere,  dolores  et  incommoda  dilatationis 
orificii  propter  foetus  exiguitatem  imminuere.  Sin  autem 
morbi  stadium  jam  magis  provectum  est  et  foetus  propter 
magnitudinem  et  aetatem  doloribus  minus  comprimi  po- 
test, quam  priori  graviditatis  tempore,  casus  graviores 
obvenire  possunt  et  matri  et  foetui;  nam  facile  dolorum 
vi  et  portionis  vaginalis  duritie  uterus  multis  locis  jam 
erosus  et  emollitus  prorsus  dirumpi  et  gravida  a foetu 
nondum  liberata  obire  potest.  Praeterea  simul  partes 
vicinae  destrui  et  dilacerari  possunt,  uti  Kiwiscb  ca- 
sum vidit,  quo  peritonaei  magna  pars  dirupta  et,  quam- 
quam non  multum  sanguinis  efflueret,  tamen  subito  fere 
aegrota  mortua  est. 

At  etiam  scirrhum,  qui  modo  in  portionem  vaginalem 
sese  determinavit,  tristissimus  exitus  sequi  potest,  si 
partus  modo  naturae  viribus  ad  finem  perducitur.  Auctor 


29 


modo  laudatus  observationes  prodidit  exemplorum,  ubi 
portio  vaginalis  ita  obdurata  et  constricta  et  dolores 
tam  vehementes  erant,  ut  totum  segmentum  inferius  uteri 
a capite  foetus  avulsum  et  in  vaginam  propulsum  sit. 

In  prioribus  morbi  stadiis  et  melioribus  sub  condi- 
tionibus, aut  doloribus  et  incommodis  partus  adauctis 
ad  bonum  exitum  naturae  vi  profertur,  aut  artis  ope 
perficitur,  de  cpia  nonnulla  adjiciamus.  Primum  medicus 
injectionibus  emollientibus  et  anodynis,  — exempli  gratia 
e decocto  flor,  malvae,  rad.  althaeae,  lactis  etc.  cum  ad- 
dita herba  cicutae  vel  hyoscyami,  aut  inunctionibus  un- 
guenti emollientis  ex  unguento  ciner.  cum  extracto  bella- 
donnae  in  partes  induratas,  aut  balneis  tepidis,  — por- 
tionem vaginalem  emollire  et  dilatare  conetur,  quo  facto 
nonnunquam  ipsius  naturae  vi  foetus  expellitur.  Saepis- 
sime vero  haec  medicamina  nullum  auxilium  ferunt,  et 
aut  manibus  aut  ferro  orificium  dilatandum  est.  Quibus 
in  casibus  K ili  an  i methodus,  incisionibus  collum  uteri 
dilatandi,  omnibus  aliis  longe  praeferenda  nobis  videtur, 
quam  etiam  Baudelocque  et  EI.  de  Siebold  com- 
mendat, Mad.  Lachapelle  vero  refutat.  Nam  manibus 
vel  instrumentis  dolor  summopere  augetur  et  facillime 
totus  uterus  perrumpi  potest,  unde  casus  perniciosissimi 
exoriuntur.  Incisionibus  autem  neque  dolor  efficitur,  ne- 
que timendum,  quominus  ruptura  aliqua  amplius  proce- 
dat. Denique  nonnunquam  tumor  scirrhosus  in  portione 
vaginali  tam  magnus  esse  potest,  ut  longe  in  vaginam 
promineat  neque  partus  hanc  ob  causam  ad  finem  per- 
venire possit;  quibus  in  casibus  exstirpatio  indicata  nobis 
videtur  secundum  opinionem  a Lieutaud'),  Duges1), 

‘)  Precis  de  la  med.  practique  p.  303. 

Cf.  Lachapelle  1.  c.  Ut.  p.  307. 

Kilian1 2)  propositam  et  a Miehaelis  perfectam;  nam 
foetus  promotio  ex  utero  primaria  est  indicatio  quoad 
matrem  et  foetum,  et  haemorrhagia  non  magna  timenda. 

Post  partum  mulieres  maxime  debilitatae  puerperium 
plerumque  non  superare  solent.  Raro  tantum  uterus 
bene  se  contrahit3),  nam  carcinoma  celerrime  emollitur 
atque  ad  certum  exitum  tristissimum  contendit,  sicuti 
multi  morbi  chronici,  si  graviditatem  superaverunt,  eo 
celerius  perniciose  decurrere  solent.  Aut  quia  illo  tem- 
pore resorptio  in  utero  adaucta  et  energia  illius  organi 
graviditate  et  partu  imminuta  est,  facillime  secretum  ma- 
lignum carcinomatis  resorbetur  et  metritis  septica  vel 
phlebitis  finem  lethalem  adhuc  approperant.  Si  destructio 
non  longe  progressa  et  graviditate  et  partu  uterus  non 
valde  laesus  erat,  nonnunquam  malum  per  aliquod  tem- 
pus persistere  potest:  sed  symptomata  graviora  apparent, 
lochia  copiose  et  crebro  sanguinis  profluviis  mixta  red- 
duntur, secretum  acre  partes  vicinas,  imprimis  vaginam 
ejusque  introitum  corrodit,  quo  dolor  adhuc  augetur, 
dysuria  et  obstructio  alvi  aegrotam  cruciant  et  puerperii 
decursum  longiorem  et  irregularem  reddunt,  ita  ut  ae- 
grotae ipsae  obitus  certi  cupidae  sint. 

')  Kilian  1.  c.  p.  394. — Cf.  Loders  Journ.  T.  III.  p.  639. 

2)  U.  It.  Puclielt,  commentatio  de  tumoribus  in  pelvi  par- 

tum impedientibus. 

IS  atus  sum  Henricus  Oscarus  Richter  Lauchstadiae  mense 
Decembri  anni  MDCCCX1X  palre  Henrico  Guilelmo,  matre 
Ludovica  e gente  Weichardt,  quam  praematura  morte  mihi 
ereptam  adhuc  valde  lugeo.  Quam  ob  rem  in  domo  tutoris 
jam  beati  Senkeisen,  med.  Dr. , educatus  et  ab  hoc  viro 
dilectissimo  atque  a summe  reverendo  Schweinitz,  qui  re- 
bus sacris  praefuit,  in  primis  litterarum  tirociniis  eruditus 
sum,  quibus  viris  gratias  debeo  quam  maximas.  — Fidem 
confiteor  evangelicarn.  — Annos  tredecim  natus  Lipsiam  petii 
et  scholam  Thomanam  frequentavi  viro  Illustriss.  Sta  11- 
baum  rectore,  qui  summa  cum  benevolentia  in  domum  suam 
me  recepit.  Sed  jam  anno  MDCCCXXXV  pater  optimus, 
dilectissimus  diem  obiit  supremum,  et  tutoris  consilio  in 
scholam,  quae  Portae  floret,  receptus  sum,  ubi  praeter  ce- 
teros vir  Cei.  prof.  Fickert,  et  praeceptor  et  tutor  huma- 
nissimus optime  de  me  meritus  est.  Tempore  auctuinnali 
anni  31DCCCXLI  maturitatis  testimonio  instructus  iterum 
Lipsiam  me  contuli,  ubi  per  quatuor  semestria  medicinae 
operam  navavi.  Deinde  universitatem  almam  Fridericam 
Guilelmam  Rhenanam  petii,  ubi  unum  semestre  commo- 
ratus scholas  clinicas  adii  et  imprimis  viro  Cei.  Kilian, 
qui  mihi  praeceptor  fautorque  fuit  et  benignissimus  et  ami- 
cissimus, maximas  quas  possum  gratias  habeo  semperque 
habebo.  Postea  feriarum  tempore  per  sex  septimanas  Sig- 
burgi  commoratus  sum,  ubi  duce  viro  Cei.  Jacobi  et 
cognoscendis  et  curandis  animi  morbis  studerem.  Tum  in 
almam  Fridericianam  Halensem  migravi  scholasque  clinicas 
frequentavi,  unde  in  hanc  litterarum  universitatem  Berolinen- 
sem  me  contuli,  ubi  unum  adhuc  annum  versatus  sum.  — 
Per  hoc  quadriennium  hosce  habui  praeceptores:  I.  In  phi- 
losophicis: 111.  beat.  Heinroth  de  anthropologia ; 111.  Lotze 
de  logice  et  psychologia;  111.  Hartenstein  de  historia 
philosophiae;  Cei.  Birnbautn  dc  philosophia  naturali;  111. 


Sch  wiigrich  en  de  mineralogia;  III.  beaf.  Brandes  de 
physice;  III.  Erdrnann  de  chemia  et  theoretica  et  practica; 
III.  Ivunze  de  botanice;  111.  Naumann  de  geologia;  111. 
Poeppig  de  zoologia.  — II.  In  medicis:  111.  E.  II.  We- 
ber  et  111.  Bock  de  analomia  et  theoretica  et  practica  et 
physiologia;  111.  d’Alton  de  anatomia  comparata;  Cei.  Has- 
per  de  pathologia  generali;  111.  Braune  de  materia  medica 
et  de  therapia  generali;  111.  Ceruttr  et  111.  de 

pathologia  et  therapia  speciali;  III.  Albers  de  arte  iormu- 
las  componendi;  111.  Joerg  et  111.  Schmidt  de  arte  obste- 
tricia; III.  Guenther  de  chirurgia;  111.  Carus  de  fasciis 
rite  applicandis;  111.  Wutzer  de  instrumentis  chirurgicis; 
111.  Meier  de  auscultatione  et  percussione;  111.  C asper  de 
medicina  forensi  theoretica;  111.  Wagner  de  medicina  fo- 
rensi practica;  111.  Iiecker  de  historia  medicinae;  Cei. 
Froriep  de  anatomia  pathologica  in  cadavere  demonstrata. 
Ceterum  exercitationibus  chirurgicis  111.  B Iasius  interfui, 
sicut  scholis  clinicis  medicis  111.  Nasse,  111.  Krukenberg, 
Cei.  Wolff,  111.  Schoenlein,  111.  Romberg;  chirurgicis 
111.  Wutzer,  111.  B Iasius,  111.  Dieffenbach,  111.  Jueng. 
ken;  obstetriciis  111.  K i 1 i a n et  111.  S ch  m id  t.  Quibus  omni- 
bus viris  doctissimis,  gravissimis  gratias  ago  quam  maximas. 

Jam  vero  tentaminibus,  tam  philosophico  quam  medico, 
nec  minus  examine  rigoroso  coram  Gratioso  Medicorum  Or- 
dine absolutis,  spero  fore,  ut  dissertatione  thesibusque  publice 
defensis,  summi  in  medicina  et  chirurgia  honores  in  me  rite 
conferantur. 


T II  E S E S. 


1.  Clilorosis  et  anaemia  sunt  morbi  ejusdem  indolis. 

2.  Icterus  non  est  morbus,  sed  modo  symptoma 
morbi. 

3.  Pulsus  non  certum  morbi  signum. 

4.  Ne  mortuae  quidem  credendum  est  (Sto II). 

